100 goedvoel dae – toortsie.com
Kategorie: 100 goedvoel dae
Februarie 14, 2017 Maart 1, 2017 ~ Toortsie	~ 21 Kommentaar
Julie 18, 2016 Julie 19, 2016 ~ Toortsie	~ 4 Kommentaar
Oktober 24, 2014 ~ Toortsie	~ 6 Kommentaar
Lank gelede was daar een keer op Loslip 'n bespreking oor als wat mense in winkels verkeerd doen en wat ander mense irriteer. Ek moet erken: Ek was omtrent SKULDIG aan AL daardie klagtes. 😦 Ag, en ek voel ook glad nie sleg daaroor nie. Dalk werk dit bietjie anders in die platteland.
Ja, ek laat staan soms my waentjie op 'n plek, omdat daar so baie mense by die rak is en ek dan nie met my waentjie tussen hulle wil deurskuur om my blikkie tuna van die rak af te haal nie…
O, en ek gesels in die winkel. Ek KUIER in die winkel. Natuurlik nie die dag voor krismis nie. Dan is ek sooo geïrriteerd met ALMAL wat nou net DAAI dag nodig het om te kom kersfees shopping doen. Nie net dié wie die goed moet kom koop nie, maar die oempie en die antie en die hele trek tjennertjies wat saamkom en rondhardloop en skree en die speelgoed uittoets… mêns net waar jy kyk…
Maar deur die jaar… 🙂 Hier waar ek woon, kom ek nie baie by mense nie. Sorrie, ek probeer nie jannie jammergat speel nie. As ek dan op die dorp kom, en veral in die winkel, is ek SO bly om ander mense te sien. Ek kyk hulle mooi uit, lol nie met die haastiges nie, maar dié wie ook bly is om mense te sien… oeee… ek hou van kos koop! Ons staan mooi eenkant, ons paadjies tussen die rakke is mos nie so vol nie!
Gister het ek gou by 'n plekkie middagete geëet. Daar sien ek 'n tannie wat ek seker 15 jaar terug gesien het. Oeee en sy KAN gesels, Baie gesels, Aanhoudend gesels… en sy woon ook op 'n plaas en is UITGEHONGER vir gesels. So, terwyl ons vir die kos wag, praat sy. Toe haar kos kom, gaan sit sy aan haar tafel, met haar rug na my, en steeds PRAAT sy die hele tyd met my. Vertel my stories wat ek net nie kan glo nie, hard en duidelik. 😉
Ek loop haar later weer in die winkel raak. Ons benader die winkel van dieselfde kant af, maar betree elke rak van verskillende kante af, so ons kruis mekaar tussen elke volgende rakke weer… dan gaan sy aan met haar storie… tot by die volgende rak… en die volgende rak…
Ag, ek het sommer met 'n glimlag huis toe gekom. 🙂 Ek dink sý ook.
Gesels-gesels kom die koop maklik verby.
September 29, 2014 September 29, 2014 ~ Toortsie	~ 10 Kommentaar
September 22, 2014 ~ Toortsie	~ 12 Kommentaar
WordPress het my nou net laat weet: Ons blog is 4 jaar oud vandag!
Eintlik is dit 'n bietjie ouer, want ek het so vir 'n rukkie onder my eie naam geblog, maar joe! 4 Jaar!!
Dankie Kameel, dankie Bokbaaivygie!
Dankie vir elkeen wat hier lees. Sonder julle sou ons nie aanhou skryf het nie.
Lekker dag 99!!
Gits, dit moes op 10 September gepubliseer wees! Wat sou verkeerd geloop het dat dit nie gepubliseer was nie?